Halyomorpha halys

Halyomorpha halys (Anglice brown marmorated stinkbug, saepe tantum stinkbug) est cimex foetidus, insectum familiae Pentatomidarum, in Sinis, Iaponia, Corea, et Taivania endemicum. Fortuito in Civitates Foederatas introducta est, primo specimine Septembri 1998 conlecto, et nunc in triginta-sex civitatibus invento.Heather Haddon, "Out of Order: Offensive-melling Bugs Put U.S. Farmers on the Defensive," ''Wall Street Journal, 9 Ianuarii 2011, p. A1. Ea late habetur pestis agriculturae, et post Novembrem 2010 est perennis pomariorum pestis.

Descriptio
Adulti sunt circa 1.7 cm longi et lati, scutiformes sicut alii cimices foetidi. Partes superiores inferioresque sunt varii colores fusci, notis cinereis, albis sordidis, nigris, cupreis, caeruleis praeditae. Notae huic speciei unicae sunt fasciae clarae in antennis alternantes et lineae obscurae in tenue alarum margine exteriore alternantes. Crura sunt fusca, maculis vel lineis albis pallescentibus notata. Glandulae foetoris in inferiore thoracis parte inveniuntur, inter primum et secundum crurum paria, et in dorsali abdominis superficie.Steven B. Jacobs, "Entomological Notes: Brown Marmorated Stink Bug", Pennsylvania State University Department of Agriculture, Maio 2009. 

Pinacotheca
Exempla ovorum, larvarum, nympharum, et adulti.

Notae

Nexus externi
 De specie apud invasive.org (The Bugwood Network, USDA Forest Service, et "USDA APHIS PPQ")
 De specie apud situm ento.psu.edu (Penn State Fact Sheet)
 De specie apud situm entomology.ifas.ufl.edu (University of Florida Institute of Food and Agricultural Sciences)
 De specie apud situm invasivespeciesinfo.gov (National Invasive Species Information Center, United States National Agricultural Library)
 Wikibooks: Halyomorpha halys

Categoria:Pentatomidae
Categoria:Species animalium
Categoria:Taxa Stål